
ЕМИГРАЦИЯТА В АМЕРИКА ПРЕЦЕНЯВА ВЛИЗАНЕТО НА БЪЛ-

ГАРСКИТЕ ВОЙСКИ ВЪВ ВАРДАРСКА МАКЕДОНИЯ КАТО НАЦИОНАЛНО ОБЕДИНЕНИЕ НА БЪЛГАРСКИЯ НАРОД.

БЪЛГАРСКИТЕ ВОЙСКИ ВЛЕЗЛИ В СКОПИЕ*
Софийската радиостанция съобщи на 18 април, че българската армия е преминала бившата гръцка и югославска граница и навлязла в Македония. Това стана след като германската армия разби сръбските войски, също и англо-гръцките войски. На 19 април вечерта, значи преди Великден, българската армия е привършила окупирането на почти цяла Македония.1
Една рота български войници е стигнала на 19 април в гр. Скопие и

веднага там е бил образуван български комитет2 за управлението на града и околията. Подобен местен комитет е бил образуван в Куманово и много други македонски градове.

Един български кореспондент, който придружавал българските войски,е предал дописка до своя вестник, в която се казва, че навсякъде местните македонски българи са посрещнали с ликуване българските войници.3 Той казва, че населението е изявило желание щото Македония да бъде присъединена към България.

Според друго съобщение от Берлинската радиостанция българската

армия е навлязла не само в гръцка и югославска Македония, но също така и в Тракия и Моравско. Едно официално комюнике от София казва следното: „Български войскови части окупираха някои български области в Македония, освободени от германците, с оглед да запазят ред и спокойствие между населението".

Съобщения с дата 22 април известяват, че скоро между Скопие и София ще се възстанови редовна железопътна, телеграфна и телефонна служба.

* В. „Македонска Трибуна, г. XIV, бр. 740, 24 април 1941 г. [на български език].

' След като германската армия разгромява Югославия и Гърция през април 1941 година. българската армия навлиза във Вардарска Македония и Беломорието. Целта на тази акция е да се гарантират животът и имотът на местното население. Егейска Македония не е поставена под българска юрисдикция. Там се настаняват италиански и албански окупационни власти.

2 Българското население във Вардарска Македония започва да формира само т. нар. „акционни комитети" като местни органи на властта още при започването на войната на Германия срещу Югославия. Така че, когато българската армия навлиза в Повардарието, тя заварва там спонтанно възникнала българска власт.

7 Безброй исторически документи, свидетелства на очевидци и кинохрониката от онези години свидетелствуват недвусмислено, че българите във Вардарска Македония действително посрещат българската армия като освободител.

